Šlaitinė rasakila

Šlaitinė rasakila (Alchemilla vulgaris) – erškėtinių (Rosaceae) šeimos, rasakilų (Alchemilla) genties daugiametis augalas.

Tai gelsvai ar melsvai žalias, 5–30 centimetrų aukščio žolinis augalas. Šlaitinė rasakila auga pievose, šlaituose, ganyklose, miškuose, krūmuose ir dirvonuose. Šis augalas plačiai paplitęs visoje Lietuvos teritorijoje. Rasakilos žydi gegužės – spalio mėnesiais.

Rasakilos preparatais patariama gydyti lėtinį žarnyno gleivinės uždegimą, išorines ir vidines opas, slogą, konjunktyvitą, ginekologines ligas bei votis. Paprastosios rasakilos preparatai taip pat gerina apetitą.

Anksčiau rasakilos arbata buvo gydoma mažakraujystė, cukraligė, vandenligė, dizenterija, gastritas, drugys, reumatas ir aterosklerozė.

Erškėtiniai
Vaistiniai augalai